Publication: Magyar Közlöny
Issue: MK-1998-108 (Year: 1998, Number: 108)
Era: 1990-2004
Section: Melléklet a 7/1998. (XII. 2.) EüM rendelethez
Paragraph Index: 46

3. A munkaterület rövid, jellemző leírása — Az alapellátás területén a háziorvosi team tagjaként vagy önállóan a háziorvos irányításával részt vesz a praxisban a gyógyító, megelőző munkában. — Kompetenciájának megfelelően részt vesz a praxisba bejelentkezett egyének, családok, közösség egészségmegőrzésében, preventív célú szemlélet és életmód formálásában, diagnosztikai és terápiás eljárások végzésében és az ápolásban. — A beteg otthonában ápolási és rehabilitációs tevékenységet végez, melyekről ápolási dokumentációt vezet. — Részt vesz a praxis gondozási programjának megvalósításában. — Figyelemmel kíséri a praxis közegészségügyi-járványügyi viszonyait, és közreműködik a hiányosságok felszámolásában. — Részt vesz a sürgősségi betegellátásban, életveszély esetén elsősegélyt nyújt. — Gondoskodik a praxis eszközeinek, műszereinek készenlétéről a higiénés szabályok megtartásával. — Kezeli a praxis dokumentumait, végzi az ügyviteli, nyilvántartási, adatszolgáltatási feladatokat. — Az ellátási területeken koordináló, szervező feladatokat lát el. III. A szakképesítés szakmai követelményei III/1. A foglalkozás gyakorlása során előforduló legfontosabb feladatok

Source: https://magyarkozlony.hu/hivatalos-lapok/70fbaaede1d22b0b83fb6fef463e1ee7dd472967/dokumentumok/3ccffde7631a96e58fe208ea663c4a105ff4638b/letoltes